Notum sit omnibus Matiscensis ecclesie filiis, presentibus videlicet et futuris, quia cum resideret domnus Walterius episcopus in sinodo sua in conventu canonicorum plurimorumque sacerdotum, adiit ejus presentiam quidam miles nomine Gauslenus humiliter deposcens ut concederet sibi per precarie firmitatem quasdam ecclesias, scilicet ecclesiam de Cirose in honore Beati Johannis sacratam, et aliam de Chisciaco in honore Beati Petri dicatam, quas etiam Galo pater ejus eodem modo tenuerat. Domnus itaque presul dignum ducens precibus ejus annuere, per consilium canonicorum plurimorumque ibi adstantium, concessit predicto Gausleno per precariam, sicut petebat, predictas ecclesias cum omni integritate, eo pacto ut ipse eas in vita sua teneat et possideat et unoquoque anno, in festivitate Sancti Vincentii, census duorum solidorum ad mensam fratrum persolvat. Post decessum vero ejus hec eadem precaria primogenito filio ejus, si legalis extiterit, per eamdem conventionem sit, si autem legalem heredem non habuerit, Rotberto fratri ejus eodem modo in vita sua permaneat; post decessum vero eorum, ad ecclesiam Beati Vincentii revertantur cum omni integritate. S. Walterii presulis qui fieri firmareque precepit. S. Walterii nepotis ejus decani. S. Rannulfi levite. S. Raculfi sacerdotis. S. Bernardi sacerdotis. S. Bragilenci. S. Odonis. S. Rotlanni. S. Arnulfi. S. Girbaldi. Data per manum Willelmi, V idus novembris, regnante Henrico rege.